Takáts Alajos

*Rímekkel kicsipkézett*

*Pajkos haikui*

 *Kopasz és bátor,*

 *Ki ír már kiskorától:*

 *A „Hai-ku”-rátor*

*Potencia*

Hét! Üt az óra!

Ekkor van remény a várt

erekcióra.

*Túrista úton*Mondhat a guideline
Bármit a világról, ha
enyém a Guide-lány

*Az ex-csajomról*
Ékszered: kék szem,
A többire sajnos már
alig emlékszem...

*Vágyott kapitulációm*

A nap melenget,

Ha megkívánsz, kezem fe-

hér zászlót lenget

*Ábrándozás*

Tavaszi zsongás,

Ha csak Rád gondolok is:

Az kész borzongás...

*Derűs-jó napon lehet...*

Nap - fényes festék,

bearanyozza létünk -

Várom az estét!

*Vágy-álom-kép*

Szép legyen ested!

Mellettem fekszel, végig

simítom tested...

*Alkotói válság*

Az a gond velem,

hogy hiába kűzdöm, ki-

fogy a gombelem...

*Invitáció*

Lényed kedvelem:

Szemed, orcád, alakod.

Még egy kedd velem?